kirshehirtæpper
Kirshehirtæpper, fremstilles i byen Kırşehir i Tyrkiet ca. 150 km SØ for Ankara. Her knyttedes i midten af 1800-t. de berømte medjidtæpper under sultan Abd al-Majid, som indførte europæiske mønstre med naturalistisk gengivne blomster og planter. Ellers kendes området for sine kelimer og tæpper med geometriske mønstre, især bedetæpper, med karakteristiske græsgrønne og kirsebærrøde farver.